Fra Masterchef til mesterlærer

I 2015 kunne danske tv-seere opleve noget, der på papiret lignede en unfair konkurrence. I Masterchef stod voksne mennesker, med mange års erfaring fra køkkenet, og skulle kæmpe med en ung gut, der mest af alt lignende hvad han var: En 18-årig nordjysk dreng fra HTX.

- Normalt vil jeg altid vinde, men det her var jo så sygt, at jeg overhovedet var med, så jeg nød bare alle oplevelser og tog det dag for dag.

Optagelserne lå midt i eksamensperioden. Skolen fik at vide, at han skulle til tandlæge, og så tog han til København med forventning om at ryge ud hurtigt.

Jakob Mielcke om Mads Cortsen "Mads er et særligt talent. Han er vokset op, som jeg selv, langt fra gastronomien. Hans tilgang er umiddelbar, legende og undersøgende. Han er ikke i stand til at skjule sin begejstring ved smukke råvare, og det er tydeligt, hvor stor en del af hans virkelighed, der handler om mad. Jeg håber, at han forsørger sit talent, så han kan udleve sit potentiale"

- Jakob Mielcke (dommer i Masterchef) er mit store idol, så hvis jeg bare kunne få ros af ham på førstedagen, så var mit mål nået, fortæller Mads Cortsen

Men efter et par dage måtte han tale med skolen. Han var ikke røget ud af Masterchef. Tværtimod.

Efter tre ugers intense optagelser stod han i finalen. Han blev toer i konkurrencen

- Da det blev sendt gik det amok. Jeg fik tilbudt alverdens lærepladser, og der var sågar en trestjernet michelin-restaurant i Frankrig, der tilbød mig at arbejde i køkkenet. Det er en kæmpe ting af blive tilbudt, fortæller Mads.